Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 348

b) A repülőtér üzemelési minimumok feltételeit a légiközlekedési hatóság határozza meg, és a jogosítást az üzemben tartó főpilótája adja. 2.7.2. A repülőtér üzemeltetési minimumok megerősítése: A repülőtér üzemelési minimumokat az üzemben tartó főpilótának az előírt feltételek teljesítése esetén évente írásban meg kell erősítenie. A légiközlekedési hatóság szakfelügyelői a hatósági repüléstechnikai ellenőrzéseik során bírálják el a megállapított minimum értékeket. 2.7.3. Időjárási minimum: Repülőtér üzemelési minimummal nem rendelkező légijármű pilóták számára VFR időjárási minimumot kell megállapítani. Az időjárási minimum feltételeit a légiközlekedési hatóság határozza meg, és a jogosítást az üzemben tartó főpilótája adja.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes